CELEX: 32014R0682
Language: sk
Date: 2014-06-20 00:00:00
Title: Vykonávacie nariadenie Komisie (EÚ) č. 682/2014 z  20. júna 2014 , ktorým sa mení nariadenie (EÚ) č. 37/2010, pokiaľ ide o látku klozantel  Text s významom pre EHP

21.6.2014   
            
            
               SK
            
            
               Úradný vestník Európskej únie
            
            
               L 182/14
            
         VYKONÁVACIE NARIADENIE KOMISIE (EÚ) č. 682/2014
   z 20. júna 2014,
   ktorým sa mení nariadenie (EÚ) č. 37/2010, pokiaľ ide o látku klozantel
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 470/2009 zo 6. mája 2009 o stanovení postupov Spoločenstva na určenie limitov rezíduí farmakologicky účinných látok v potravinách živočíšneho pôvodu, o zrušení nariadenia Rady (EHS) č. 2377/90 a o zmene a doplnení smernice Európskeho parlamentu a Rady 2001/82/ES a nariadenia Európskeho parlamentu a Rady (ES) č. 726/2004 (1), a najmä na jeho článok 14 v spojení s článkom 17,
   so zreteľom na stanovisko Európskej agentúry pre lieky, ktoré vypracoval Výbor pre lieky na veterinárne použitie,
   keďže:
   
               (1)
            
            
               Maximálny limit rezíduí (ďalej len „MRL“) farmakologicky účinných látok určených na používanie vo veterinárnych liekoch v Únii pre zvieratá určené na výrobu potravín alebo v biocídnych výrobkoch používaných v chove hospodárskych zvierat sa má stanoviť v súlade s nariadením (ES) č. 470/2009.
            
         
               (2)
            
            
               Farmakologicky účinné látky a ich klasifikácia, pokiaľ ide o MRL v potravinách živočíšneho pôvodu, sú stanovené v prílohe k nariadeniu Komisie (EÚ) č. 37/2010 (2).
            
         
               (3)
            
            
               Klozantel je v súčasnosti zahrnutý do tabuľky 1 prílohy k nariadeniu (EÚ) č. 37/2010 ako povolená látka pre hovädzí dobytok a ovce v svalovine, tuku, pečeni, obličkách a v mlieku. Platnosť dočasných maximálnych limitov rezíduí pre danú látku v mlieku hovädzieho dobytka a oviec uplynula 1. januára 2014.
            
         
               (4)
            
            
               Výbor pre lieky na veterinárne použitie posúdil poskytnuté doplňujúce údaje a odporučil, aby sa dočasné MRL pre klozantel v mlieku hovädzieho dobytka a oviec stanovili ako trvalé MRL.
            
         
               (5)
            
            
               Zápis týkajúci sa klozantelu v tabuľke 1 prílohy k nariadeniu (EÚ) č. 37/2010 by sa preto mal zodpovedajúcim spôsobom zmeniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre veterinárne lieky,
            
         PRIJALA TOTO NARIADENIE:
   Článok 1
   Príloha k nariadeniu (EÚ) č. 37/2010 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. júna 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 152, 16.6.2009, s. 11.
   
      (2)  Nariadenie Komisie (EÚ) č. 37/2010 z 22. decembra 2009 o farmakologicky účinných látkach a ich klasifikácii, pokiaľ ide o maximálne limity rezíduí v potravinách živočíšneho pôvodu (Ú. v. EÚ L 15, 20.1.2010, s. 1).
   
      PRÍLOHA
      V tabuľke 1 prílohy k nariadeniu (EÚ) č. 37/2010 sa zápis týkajúci sa látky klozantel nahrádza takto:
      
         
                     Farmakologicky účinná látka
                  
                  
                     Markerové rezíduá
                  
                  
                     Druh zvierat
                  
                  
                     MRL
                  
                  
                     Cieľové tkanivá
                  
                  
                     Iné ustanovenia (podľa článku 14 ods. 7 nariadenia (ES) č. 470/2009)
                  
                  
                     Terapeutická klasifikácia
                  
               
                     „Klozantel
                  
                  
                     klozantel
                  
                  
                     hovädzí dobytok
                  
                  
                     1000 μg/kg
                     3000 μg/kg
                     1000 μg/kg
                     3000 μg/kg
                     45 μg/kg
                  
                  
                     svalovina
                     tuk
                     pečeň
                     obličky
                     mlieko
                  
                  
                     ŽIADNE
                  
                  
                     antiparazitické látky/látky pôsobiace proti endoparazitom“
                  
               
                     ovce
                  
                  
                     1500 μg/kg
                     2000 μg/kg
                     1500 μg/kg
                     5000 μg/kg
                     45 μg/kg
                  
                  
                     svalovina
                     tuk
                     pečeň
                     obličky
                     mlieko